armvectores/hy_wikipedia_2023 huggingface dataset:
Երկչափ միջարկում

Երկչափ միջարկումը երկու փոփոխականի ֆունկցիայի մոտարկումն է մեկ այլ՝ ավելի պարզ ֆունկցիայով։ Այսինքն, դիտարկվում է մի այնպիսի ֆունկցիա, որի ընդունած արժեքները տրված կետերում համընկնում են նախապես տրված ֆունկցիայի այդ կետերում ընդունած արժեքների հետ։ Առավել հայտնի է բազմանդամային միջարկումը, որը ֆունկցիայի մոտարկումն է բազմանդամով։


== Պատմություն ==
Բազմաչափ բազմանդամային միջարկման խնդիրը սկիզբ է առել 20-րդ դարի երկրորդ կեսից։ Ներկայումս այն լայնորեն օգտագործվում է կիրառական մաթեմատիկայի բազմաթիվ խնդիրներում։


== Խնդրի վերլուծություն ==
Միաչափ միջարկման խնդիրը լուծվել է հայտնի մաթեմատիկոս Ժոզեֆ Լուի Լագրանժի կողմից։ Ըստ Լագրանժի թեորեմի՝ միջարկման խնդիրը ունի միակ լուծում կետերի ցանկացած բազմության և կամայական աստիճանի բազմանդամային տարածության համար՝ այն դեպքում, երբ կետերի քանակը համընկնում է բազմանդամային տարածության չափողականության հետ։ Երկչափ միջարկման ժամանակ խնդրի միակորեն լուծելիությունը կախված է ոչ միայն կետերի քանակից, այլ նաև դրանց երկարաչափական փոխդասավորությունից։ Երկչափ միջարկման խնդիրը սերտ կապ ունի հանրահաշվական երկրաչափության հետ, քանի որ խնդիրը հանգում է այն հարցին, թե արդյոք գոյություն ունի որոշակի տիպի հանրահաշվական կոր, որն անցնում է միջարկման բոլոր կետերով։ 


== Արդի խնդիրներ ==
Բազմանդամային միջարկման տեսության մեջ չլուծված կարևոր խնդիր է հանդիսանում 1982 թվականին Գասքայի և Մաեզթուի կողմից առաջադրված վարկածը, որն առայժմ ապացուցված է միայն մասնավոր դեպքում։


== Ծանոթագրություններ ==
Պետրովսկոգո (այլ կիրառումներ)

Պետրովսկոգո, կարող է վերաբերել՝

Պետրովսկոգո - գյուղ, Ուկրաինայի Դոնեցկի մարզի Կրասնոարմեյսկիում
Պետրովսկոգո - գյուղ, Ուկրաինայի Չեռնիգովի մարզի Բախմաչի շրջանում
Պետրովսկոգո - գյուղ, Ուկրաինայի Պոլտավայի մարզի Օրոժիցյայի շրջանում
Պիտիշևո (գյուղ, Ալիկովսկի շրջան)

Պիտիշևո (ռուս.՝ Питишево, չուվաշերեն՝ Питĕшкасси), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 197 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնոե (գյուղ, Պրոխորովսկի շրջան)

Անվան այլ կիրառումների համար տե՛ս՝ ԿրասնոեԿրասնոե (ռուս.՝ Красное), գյուղ Ռուսաստանի Բելգորոդի մարզի Պրոխորովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էպնեդ

Էպնեդ (ֆր.՝ Épenède), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 211 մարդ, բնակչության խտությունը` 13.51 մարդ/կմ²։ Բնակավայրը զբաղեցնում է 15.62 կմ² տարածք։


== Աշխարհագրություն ==
Գտնվում է Փարիզ քաղաքից 340 կմ հարավ-արևմուտք, Պուատիե քաղաքից` 60 կմ հարավ, Անգուլեմ քաղաքից` 55 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 129 աշխատունակ (15-64 տարեկան) բնակիչ, որոնցից ակտիվ էին 70-ը, իսկ ոչ ակտիվները` 59։ Ակտիվության ցուցանիշը կազմում է 54,3 %։ 70 աշխատունակ մարդկանցից աշխատել է 60 անձ (30 տղամարդ և 30 կին)։ Գործազուրկ են եղել 10 անձ (6 տղամարդ և 4 կին)։ 59 անաշխատունակներից 8-ը եղել են աշակերտներ կամ ուսանողներ, 25-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
NYSE Euronext

NYSE Euronext, ընկերությունների խումբ, ձևավորված աշխարհում ամենամեծ Նյու Յորքի ֆոնդային բորսայի (NYSE) և Euronext Եվրոպական բորսայի միաձուլման հետևանքում։ Ղեկավարել է Նյու Յորքի, Փարիզի, Ամստերդամի, Բրյուսելի և Լիսաբոնի ֆոնդային բորսաներին, նաև Լոնդոնի ֆինանսական ֆյուչերսների և օպցիոնների միջազգային բորսա (LIFFE)։
Ընկերությունը ձեռք է բերվել Intercontinental Exchange բորսայի կողմից 2013 թ. նոյեմբերին 8,2 միլիարդ դոլարով և դադարել է գոյություն ունենալ որպես իրավաբանական անձ, նրա դուստր ձեռնարկությունները գործում են նոր սեփականատերերի որոշումների համաձայն։
NYSE Euronext-ը հանդիսանում էր, ոչ միայն ԱՄՆ գլխավոր բորսան, այլ նաև աշխարհում ամենաազդեցիկ և ամենահին բորսաներից մեկը։ Այն ներկայացնում էր ֆինանսական իշխանության խորհրդանիշը և, իրավամբ, կապիտալիզացիայի ծավալով զբաղեցնում էր առաջին տեղն աշխարհում քսան խոշորագույն ֆոնդային բորսաների միջև։ Բորսայում վաճառված ընկերությունների կապիտալիզացիայի ծավալը հասնում էր 28,5 տրիլիոն դոլարի։
NYSE  բորսան հիմնադրվել է 1792 թ. Նյու Յորքի 24 բրոքերների կողմից։ 20-րդ դարի երկրորդ կեսին բորսան դարձել է ոչ առևտրային կորպորացիա։ Ներկայումս նրա անդամների թիվը կազմում է 1366 և չի փոխվում 1950-ականներից։ Անդամակցությունը կարող է վաճառվել, և նրա արժեքը հասնում է 3 միլիոն դոլարի։
Ինչ վերաբերում է Euronext Եվրոպական ֆոնդային բորսային, ապա այն ստեղծվել է 2000 թ. Փարիզի, Ամստերդամի եւ Բրյուսելի ֆոնդային բորսաների միաձուլման արդյունքում։ Այս միության նպատակը եվրոպական ֆինանսական շուկայում առավելություն ձեռք բերելու մտադրությունն էր։ Ձևավորվելուց հետո հաջորդեց մի շարք միաձուլումներ Euronext-ի և Եվրոպայի այլ խոշոր բորսաների՝ Լոնդոնի և Պորտուգալիայի ֆոնդային բորսաների հետ։
Չնայած իր փոքր պատմությանը, Euronext ֆոնդային բորսան, մինչև NYSE-ի հետ միաձուլումը, աշխարհի ամենախոշոր ֆոնդային բորսներից մեկն էր, և նրա կապիտալիզացիան կազմում էր 2,9 տրիլիոն դոլար։ Պետք է նշել, որ սակարկումների արդյունքում այս բորսայում ձևավորվում է Euronext 100 ամենակարևոր միջազգային տնտեսական ցուցանիշներից մեկը։
Բորսաները ներկայանում էին NYSE Euronext անվան տակ և ունենում էին իրենց գերակայության տակ Նյու Յորքի, Ամստերդամի, Լիսաբոնի, Փարիզի, Բրյուսելի ֆոնդային բորսաները, ինչպես նաև Լոնդոնի ֆինանսական ֆյուչերսների և օպցիոնների միջազգային բորսան։ NYSE Euronext բորսայի դուստր ընկերությունների շարքում են NYSE Arca և Euronext life:


== Ծանոթագրություններ ==
(4368) Ֆիլլմոր

(4368) Ֆիլլմոր (անգլ.՝ Pillmore), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 5-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 3,190625 ա. մ., առավելագույնը մոտենում է 3,1321 ա. մ. հեռավորության վրա և հեռանում 3,2491 ա. մ.։ Արեգակի շուրջ մեկ ամբողջական պտույտ է կատարում 2081,67 երկրային օրվա ընթացքում, իր ուղեծրով շարժվելով միջինում 0,172938 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,95° անկյուն։
Ֆիլլմոր աստերոիդը պատկանում է Ալաուդայի աստերոիդների ընտանիքը, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4368) Ֆիլլմոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սասկաչևան (այլ կիրառումներ)

Սասկաչևան կարող է վերաբերել՝

Սասկաչևան (գետ) — գետ Կանադայի հարավում։
Սասկաչևան (նահանգ) — նահանգ Կանադայի կենտրոնական մասի հարավում։
Վահագնի (այլ կիրառումներ)

Վահագնի, կարող է վերաբերել՝

Վահագնի - գյուղ Հայաստանի Լոռու մարզում
Վահագնի - գետ Լոռու մարզում
Ագուա Կլարա

Ագուա Կլարա (պորտ.՝  Água Clara), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի արևելյան մարզում։ Բնակչությունը կազմում է 13 819 մարդ՝ 2005 թվականի տվյալներով։ Գրավում է 11 031 կմ2 տարածք։ Բնակչության խտությունը կազմում է՝ 1,25 մարդ/կմ2։


== Պատմություն ==
Քաղաքը հիմնադրվել է 1953 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 237.865.368,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,758 (տվյալները ՄԱԿ-ի զարգացման ծրագրի)։


== Ծանոթագրություններ ==
Բարգիզբաշ

Բարգիզբաշ (ռուս.՝ Баргызбаш, բաշկիրերեն՝ Барғыҙбаш), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 142 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կացինա (գյուղ, Կիուե շրջան)

Կացինա (էստ․՝ Katsina), գյուղ Էստոնիայի Հարյումաա նահանգի Կիուե շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
274 մմ/45 Մոդել 1893

274 մմ/45 Մոդել 1893, Ֆրանսիայում նախագծված և արտադրված 274,4 միլիմետրանոց նավային հրետանային զենք։ Եղել է Ֆրանսիայի ռազմածովային սպառազինության կազմում։ Այս զենքով զինվել են «Շարլ Մարտել» տիպի երկու զրահակիր՝ Bouvet և Massena
Սրա հիման վրա մշակվել է 274 մմ/45 Մոդել 1893-96 զենքը։


== Ծանոթագրություններ ==


== Գրականություն ==
Friedman N. Naval weapons of World War One. — Yorkshire: Seaforth Publishing, 2011. — ISBN 978-1-84832-100-7
Մոնշի Լագաշ

Մոնշի Լագաշ (ֆր.՝  Monchy-Lagache), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 787 մարդ, բնակչության խտությունը` 50.97 մարդ/կմ²։ Բնակավայրը զբաղեցնում է 15.44 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս-արևելք, Ամյեն քաղաքից 55 կմ արևելք։


== Բնակչություն ==


== Տնտեսություն ==
2010 թվականին ուներ 434 աշխատունակ (15-64 տարեկան)  բնակիչ, որոնցից ակտիվ էին 307-ը, իսկ ոչ ակտիվները` 127։ Ակտիվության ցուցանիշը կազմում է 70,7 %։ 307 աշխատունակ մարդկանցից աշխատել է 256 անձ (150 տղամարդ և 106 կին)։ Գործազուրկ են եղել 51 անձ (21 տղամարդ և 30 կին)։ 127 անաշխատունակներից 40-ը եղել են աշակերտներ կամ ուսանողներ, 37-ը` թոշակառուներ, իսկ 50-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կամենկա (գյուղ, Ռուդնյանսկի շրջան)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), գյուղ Ռուսաստանի, Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յամժա

Յամժա (ռուս.՝ Ямжа), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ստրիգա գետի ձախ ափում՝ 1 կմ հեռավորության վրա։ Գետի երկարությունը 48 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000013460
Հիդրոլոգիական ուսումնասիրությունների կոդը - 103001346
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նոյբուրգ ան դեր Քամել

Նոյբուրգ ան դեր Քամել (գերմ.՝ Neuburg an der Kammel), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Գյունցբուրգ շրջանի կազմում։ Բնակչությունը կազմում է 3110 մարդ (ըստ 2010 թվականի դեկտեմբերի 31-ի) ։ Տարածքը կազմում է 37,90 կմ²։ Պաշտոնական կոդ՝ 09 7 74 162։


== Ծանոթագրություններ ==


== Արտաքին հղումներ ==
Պաշտոնական էջ
Սևերնայա (գյուղ, Ստերլիտամակսկի շրջան)

Անվան այլ կիրառումների համար տե՛ս՝ Սևերնայա (այլ կիրառումներ)Սևերնայա (ռուս.՝ Северная, բաշկիրերեն՝ Северная), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 340 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջովաննի Բատիստա Ռուբինի

Ջովաննի Բատիստա Ռուբինի, (նոյեմբերի 5, 1778(1778-11-05), Պադովա, Վենետիկի հանրապետություն - դեկտեմբերի 3, 1823(1823-12-03)[…], Ughoton, Էդո նահանգ, Նիգերիա), իտալացի երգիչ։ 
1814-թվականից երգել է տարբեր երկրների օպերային թատրոնների բեմերում, 1843—1845 և 1847 թթ.՝ Ռուսաստանում։ Զ․ Ռոսսինիի, Գ․ Դոնիցետտիի, Վ․ Բելլինիի օպերաներում հատկապես հերոսական դեր երգերի լավագույն կատարողներից էր։
Գրել է քնարական երգեր «Հրաժեշտ» ժողովածուն, կազմել «Տենորի և սոպրանոյի ժամանակակից երգեցողության 12 դաս» ժողովածուն։


== Ծանոթագրություններ ==
Երկակիության սկզբունք

Երկարակիտության սկզբունք, մաթեմատիկայի բազմաթիվ բաժիններում ձևակերպվող սկզբունք, ըստ որի յուրաքանչյուր պնդում համարժեք է իր երկակիին, որն ստացվում է առաջինից՝ նրա մեջ մտնող հասկացություններն իրենց երկակիներով փոխարինելով։ Օրինակ, բազմության տեսության մեջ հատումը 
  
    
      
        (
        ∩
        )
      
    
    {\displaystyle (\cap )}
  -ն միացումը 
  
    
      
        (
        ∪
        )
      
    
    {\displaystyle (\cup )}
   երկակի հասկացություններ են, իսկ հավասարությունը 
  
    
      
        (
        =
        )
      
    
    {\displaystyle (=)}
  ՝ ինքնաերկակի (երկակի է ինքն իրեն), ուրեմն, 
  
    
      
        A
        ∩
        (
        B
        ∪
        C
        )
        =
        (
        A
        ∪
        B
        )
        ∩
        (
        A
        ∪
        C
        )
      
    
    {\displaystyle A\cap (B\cup C)=(A\cup B)\cap (A\cup C)}
   (հատման բաշխելիություն միացման նկատմամբ) ճիշտ պնդման երկակին՝ 
  
    
      
        A
        ∪
        (
        B
        ∩
        C
        )
        =
        (
        A
        ∩
        B
        )
        ∪
        (
        A
        ∩
        C
        )
      
    
    {\displaystyle A\cup (B\cap C)=(A\cap B)\cup (A\cap C)}
   (միացման բաշխելիություն հատման նկատմամբ) նույնպես ճիշտ է։ Պրոյեկտիվ երկրաչափության մեջ երկակի են «կետ» և «գիծ», «կետը գտնվում է գծի վրա» և «գիծն անցնում է կետով», «ներգծած» և «արտագծած» հասկացությունները․ օրինակ, Պասկալի թեորեմը (երկրորդ կարգի կորին ներգծած կամայական վեցանկյան հակադիր կողմերի շարունակությունների հատման կետերը գտնվում են մի ուղղի վրա) և Բրիանշոնի թեորեմը (երկրորդ կարգի կորին արտագծած կամայական վեցանկյան հակադիր գագաթները միացնող գծերը անցնում են մի կետով) երկակի են։ Երկրաչափության սկզբունքը ձևակերպվում է նաև մաթեմատիկական տրամաբանության, տոպոլոգիայի և հանրահաշվի բազմաթիվ բաժիններում։
Եվա Շլոսս

Եվա Հեյրինհեր Շլոսս (գերմ.՝ Eva Geiringer Schloss; մայիսի 11, 1929(1929-05-11), Վիեննա, Առաջին Ավստրիական Հանրապետություն), Օտտո Ֆրանկի հուշագիրը և խորթ դուստրը, Աննա և Մարգո Ֆրանկների խորթ քույրը։


== Կենսագրություն ==
1938 թվականին, երբ Ավստրիան միացավ Նացիստական Գերմանիային, Հեյրինհերի ընտանիքը տեղափոխվել է Բելգիա, այնուհետ հաստատվել Նիդերլանդներում։ 1994 թվականի մայիսին հրեական ընտանիքը ձերբակալվել է նացիստների կողմից և ուղարկվել Աուշվից Բիրկենաու համակենտրոնացման ճամբար։ Նրա հայրը և եղբայրը չեն դիմացել տանջանքներին և մահացել են ճամբարում, իսկ Եվան և նրա մայրը՝ Էլֆրիդեն ազատվել են 1945 թվականին՝ խորհրդային զորաբանակի կողմից։ Նրանք վերադարձել են Ամստերդամ, որտեղ Եվան շարունակել է ուսումը, այնուհետև ավարտել Ամստերդամի համալսարանի արվեստների պատմության բաժինը։ 1953 թվականի նոյեմբերի նրա մայրը՝ Էլֆրիդեն ամուսնացել է Օտտո Ֆրանկի հետ։
Եվա Շլոսսն աշխարհում հայտնի դասախոս է, ում՝ Հոլոքոստի մասին դասախոսությունները մեծ հեղինակություն ունեն աշխարհի առաջատար ուսումնական հաստատություններում։ 2001 թվականին Եվա Շլոսսին շնորհվել է Նորթումբրիյսկի համալսարանի պատվավոր դոկտորի կոչում։
Համարվում է «Anne Frank Trust UK» ֆոնդի ղեկավարներից մեկը, որի գործունեությունը ուղղված է խտրականության և ցեղասպանությունների դեմ պայքարին։ Ջեյմս Սթիլը Եվային դարձրել է իր «Եվ նրանք եկան» պիեսի գործող հերոսներից մեկը (2000)։
Շլոսսը ունի երեք դուստր։ Ապրում է Լոնդոնում։ Նրա ամուսինը՝ Շվի Շլոսը հրեա փախստական էր Նացիստական Գերմանիայից, ում հայրը պահվել է Դախաու համակենտրոնացման ճամբարում։ Վերջինս մահացել է 2016 թվականի հուլիսի 3-ին։


== Ծանոթագրություններ ==


== Արտաքին հղումներ ==
Eva Schloss website Archived 2013-10-18 at the Wayback Machine., evaschloss.com; accessed 26 September 2014.
Anne Sebba: "The story of Eva Schloss, Anne Frank's stepsister", The Times, 6 January 2009.
Candice Krieger: "Eva Schloss is using her experience of Auschwitz and the Nazis to fight knife crime", The Jewish Chronicle, 28 August 2008.
Ori Golan: "Anne Frank: A Stepsister’s Story", The Jewish Journal of Greater Los Angeles; accessed 26 September 2014.
"Remembering Anne Frank", cnn.com; accessed 26 September 2014.
Наталья Лайдинен. Ева Шлосс: вспоминая Холокост
История Евы Шлосс, сводной сестры Анны Франк
Նիկիֆորովկա (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՆիկիֆորովկաՆիկիֆորովկա (ռուս.՝ Никифоровка), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անմոռուկ ազորյան

Անմոռուկ ազորյան, (լատ.՝ Myosotis azorica)։ Պատկանում են գաղտրիկազգիների ընտանիքին։


== Բնութագիր ==
Անմոռուկները միամյա, երկամյա և բազմամյա բույսեր են։ Գարնանային ամենագեղեցիկ ծաղիկներից մեկն է համարվում, առանձնապես գեղեցկությունը երևում է մասսայական տնկման դեպքում։ Ծաղկի գեղեցկությունը պայմանավորված է փիրուզի նման նուրբ երկնագույն, սպիտակ և բաց վարդագույն ծաղիկների շնորհիվ։ Շատ են անմոռուկի տեսակները նաև մեր հանրապետությունում, բոլորն էլ գեղեցիկ , բարձր դեկորատիվ բույսեր են և մեծ ուշադրության են արժանի։
Ավելի մեծ տարածում ունեն մշակության մեջ անմոռուկի ճահճային, երկարավուն, ազորյան և ալպիական տեսակները։ Ազորյան անմոռուկը բազմամյա է, սական մշակվում է միամյա բույս, որի բարձրությունը հասնում է մինչև 30 սմ-ի։ Ամռան ընթացքում ծաղիկները ամբողջությամբ ծաղկում են։


== Բազմացում ==
Մարտի սկզբին ծաղկի սերմերը ցանում են ջերմատներում, որից հետո սերմնաբույսերը վերատնկում են արկղերում։
Արդեն մայիսին վերատնկում են թաղարներում, իսկ հունիսին արդեն դաշտ են տեղափոխում։ Բազմացումը կատարվում է նաև ինքնացանով։ Դա ավելի լավ է կատարվում կիսաստվերոտ վայրերում որտեղ առկա է խոնավություն, սննդանյութերով հարուստ հող։ Անմոռուկը ամբողջ ամռան ընթացքում պահանջում է առատ ոռոգում։


== Օգտագործում ==
Օգտագործվում է ծաղկաթմբերի, եզրաշերտերի, ալպինարիաների ձևավորման համար։ Ծաղիկն օգտագործվում է ծաղկեփնջերի պատրաստման մեջ հատկապես ճահճային անմոռուկը, ընդ որում ծաղիկները ջրի մեջ երկար են պահպանվում։
Գոյություն ունեն անմոռուկի բազմաթիվ սորտեր հատկապես՝ արժեքավոր։


== Գրականություն ==
Լ.Վ. Հարությունյան «Քո շրջապատի ծաղիկները», Երևան «Արևիկ 1987»
Flora of the Azores, Governo dos Açores
Watson, Hewett Cottrell. 1844. Myosotis azorica, Azorean mouse-ear or forget-me not. Botanical Magazine 70:
Սենտ Անդրե սյուր Օրն

Սենտ Անդրե սյուր Օրն (ֆր.՝ Saint-André-sur-Orne), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1947 մարդ, բնակչության խտությունը` 529.08 մարդ/կմ²։ Բնակավայրը զբաղեցնում է 3.68 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 8 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1248 աշխատունակ (15-64 տարեկան)  բնակիչ, որոնցից ակտիվ էին 895-ը, իսկ ոչ ակտիվները` 353։ Ակտիվության ցուցանիշը կազմում է 71,7 %։ 895 աշխատունակ մարդկանցից աշխատել է 814 անձ (417 տղամարդ և 397 կին)։ Գործազուրկ են եղել 81 անձ (45 տղամարդ և 36 կին)։ 353 անաշխատունակներից 138-ը եղել են աշակերտներ կամ ուսանողներ, 104-ը` թոշակառուներ, իսկ 111-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բակարես

Բակարես (իսպ.`Bacares), մունիցիպալիտետ Իսպանիայում։ Գտնվում է Ալմերիա գավառի կազմում, ինքնավար համայնքն է Անդալուսիա։ Քաղաքապետարանի մի մասը գտնվում է Վալե դել Ալմոնսորա թաղամասում։ Տարածքը զբաղեցնում է 95 կմ2 ։ Բնակչությունը`274 մարդ (2010 թվականի տվյալներով)։ Գտնվում է պրովինցիայի վարչական կենտրոնից 135 կմ հեռավորության վրա։


== Ժողովրդագրություն ==
Շիչենգա (Սյամժենայի վտակ)

Շիչենգա (ռուս.՝ Шиченга), գետ Ռուսաստանում, հոսում է Վոլոգդայի մարզում շրջաներո Սյամժենսկի և Տոտեմսկի շրջաներում։ Գետաբերանը տեղակայված է Սյամժեն գետի աջ ափում՝ 34 կմ հեռավորության վրա։ Գետի երկարությունը 49 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005733
Հիդրոլոգիական ուսումնասիրությունների կոդը - 103000573
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռադյանսկոե (գյուղ, Վոլչանսկի շրջան)

Անվան այլ կիրառումների համար տե՛ս՝ ՌադյանսկոեՌադյանսկոե (ուկրաիներեն՝ Радянське), գյուղ Ուկրաինայի Խարկովի մարզի Վոլչանսկի շրջանում։ Բնակավայրը նախկինում նաև անվանվել է Գրաֆսկոե, Անդրեևկա։ Հիմնադրվել է 1655 թվականին։
2001 թվականի տվյալներով Ռադյանսկոե գյուղում բնակվում էր 329 մարդ։ Բնակավայրը զբաղեցնում է 1791 կմ² տարածք։ Բնակչության խտությունը կազմում էր 183,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլ Գալանդերյան

Վիքիպեդիայում կան հոդվածներ  Գալանդերյան ազգանունով այլ մարդկանց մասին:Նիկոլ Գասպարի Գալանդերյան (սեպտեմբերի 7, 1881(1881-09-07), Ակն, Խարբերդի վիլայեթ, Օսմանյան կայսրություն - մարտի 2, 1944(1944-03-02), Թեհրան, Իրան), հայ կոմպոզիտոր, մանկավարժ, երաժշտական-հասարակական գործիչ։


== Կենսագրություն ==
1900-1903 թվականներին սովորել է Էջմիածնի Գևորգյան ճեմարանում։ Երգեցողություն է դասավանդել Շումենի, Վառնայի, Թեհրանի հայկական դպրոցներում։ 1911 թվականից ապրել է Թեհրանում։ 1925 թվականին կազմակերպել է «Գողթան» (1942 թվականից՝ «Գալանդերյան») երգչախումբը։ Գալանդերյանի երգերը գրված են քաղաքային ժողովրդական երգի ոճով՝ Վահան Տերյանի, Հովհաննես Թումանյանի, Ավետիք Իսահակյանի, Եղիշե Չարենցի, Միսաք Մեծարենցի, Դևի և այլոց բանաստեղծությունների հիման վրա։ Նրա լավագույն երգ-ռոմանսները՝ «Արդյոք ո՞ւր ես», «Ես սիրում եմ», «Հեռանալ մոռանալ», «Կապույտ աղջիկ», «Ափսոսանք», «Հովիկ», «Դու նորից եկել ես», «Ծիրանափառ գիշերներ», «Կանցնին օրեր», «Այնպես նազիկ» և այլն, անձնական քնարերգության արտահայտություն են։ Գեղջկական երգի ինտոնացիոն կառուցվածքով են գրված «Գյուղական էսքիզները», որոնց մեջ առանձնանում է «Ակնա հարսանիք» խմբերգերի շարքը («Վարդ եմ քաղել օյ նար», «Գյուլիզար», «Դալիլո-լիլո» և այլն)։ Գրել է «Լալվարի որսը» (ըստ Վահան Միրաքյանի, բեմադրվել է Թեհրանում 1928, 1930, սիրողների ուժերով), «Փարվանա» (ըստ Հովհաննես Թումանյանի, 1932), «Հովիվը» (ըստ Վրթանես Փափազյանի «Լուր-դա-լուր»-ի, 1933) օպերաները, մանկական երգեր ու օպերաներ («Չարի վերջը», «Պողոս-Պետրոս», «Պապն ու շաղգամը», «Ուլիկը» և այլն), ջութակի, թավջութակի, դաշնամուրի մանրանվագներ։


== Գրականություն ==
Ա. Երեմյան, Երգահան Նիկոլ Գալանդերյան, Թեհրան, 1947։
Ց. Բրուտյան, Սփյուռքահայ երաժիշտները, Ե., 1968, էջ 188-200։


== Ծանոթագրություններ ==
Քրիստիան Ռոմերո

Քրիստիան Ռոմերո (իսպ.՝ Cristian Romero, ապրիլի 27, 1998(1998-04-27), Կորդովա, Արգենտինա), արգենտինացի պրոֆեսիոնալ ֆուտբոլիստ։ Ներկայումս Յուվենտուսից վարձավճարով հանդես է գալիս Ջենոայի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Բելգրանո ===
Ռոմերոն Բելգրանոյի ակադեմիայի սան է։ Իր պրոֆեսիոնալ դեբյուտը նշեց 2016 թվականի օգոստոսի 28-ին՝ թիմի մեկնարկային կազմում խաղադաշտ դուրս գալով Ինդեպենդիենտեի դեմ խաղում։ Առաջին հանդիպումը մայրցամաքային առաջնություններում անցկացրեց սեպտեմբերի 22-ին՝ Հարավամերիկյան գավաթի Կուրիտիբայի դեմ խաղում՝ այս խաղում ստանալով դեղին քարտ։ Բելգրանոյի առաջին թիմի կազմում Ռոմերոն անցկացրեց 19 հանդիպում։


=== Ջենոա ===
2018 թվականի հուլիսի 13-ին Ռոմերոն տեղափոխվեց Ջենոա։ Իր դեբյուտը Սերիա A-ում նշեց հոկտեմբերի 20-ին՝ թիմի մեկնարկային կազմում խաղադաշտ դուրս գալով Յուվենտուսի դեմ խաղում։ Իր առաջին գոլը Ջենոայի կազմում խփեց հոկտեմբերի 28-ին՝ Ուդինեզեի դեմ խաղում, սակայն հեռացվեց խաղադաշտից 7 րոպե անց։ 2019 թվականի ապրիլի 3-ին Ռոմերոն հեռացվեց խաղադաշտից Ինտեր Միլանի դեմ խաղում՝ կարմիր քարտ ստանալով հանդիպման 39-րդ րոպեին։ Մայիսի 5-ին արգենտինացին գոլ խփեց Ռոմայի դեմ հանդիպման 90-րդ րոպեին՝ փրկելով Ջենոային պարտությունից։ Իր առաջին մրցաշրջանում Ռոմերոն անցկացրեց 27 հանդիպում՝ դառնալով 2 գոլի և 2 գոլային փոխանցման հեղինակ։


=== Յուվենտուս ===
2019 թվականի հուլիսի 12-ին Ռոմերոն 5 տարվա պայմանագիր կնքեց Յուվենտուսի հետ, սակայն 2019-20 մրցաշրջանում վարձավճարով վերադարձավ Ջենոա։ Ակումբը նրա համար վճարեց 26 միլիոն եվրո։


== Միջազգային կարիերա ==
Ռոմերոն ներկայացրել է Արգենտինան մինչև 20 տարեկանների երիտասարդական հավաքականում։ 2017 թվականի նա Մ20 հավաքականի կազմում մասնակցեց Հարավային Ամերիկայի առաջնությանը՝ անցկացնելով 7 հանդիպում և հեռացվելով խաղադաշտից 2 խաղում։ Ռոմերոն գոլային փոխանցման հեղինակ դարձավ Բրազիլիայի դեմ խաղում, իսկ Արգենտինան զբաղեցրեց չորրորդ հորիզոնականը մրցաշարում։


== Կարիերայի վիճակագություն ==


=== Ակումբային վիճակագրություն ===
2019 թվականի հուլիսի 30-ի դրությամբ


== Ծանոթագրություններ ==


== Արտաքին հղումներ ==
Ռոմերոյի պաշտոնական Ինսագրամի էջը
Ռոմերոն transfermarkt-ում
Ռոմերոն soccerbase.com-ում
Ռոմերոն WhoScored.com կայքում
Ռոմերոն Ջենոայի պաշտոնական կայքում
Բատուտա (երաժշտություն)

Բատուտա (իտալերեն՝ battuta, battere՝ «հարվածել»), հատուկ փայտիկ, որը 15-18-րդ դարերում օգտագործվում էր չափ տալու համար։ Համարվում է ժամանակակից դիրիժորական փայտիկի «նախնիներից» մեկը։
Դիրիժորությունն անցել է զարգացման մի քանի փուլ, որոնցից մեկը կատարման ռիթմիկ կառավարումն էր հարվածի օգնությամբ։ Այդ նպատակով էլ օգտագործվում էր բատուտան, որը հաճախ մեծ, մետաղյա կամ փայտյա գավազան էր։ Այդ գավազանի օգնությամբ երաժշտական համույթի ղեկավարը չափ էր տալիս՝ ձգտելով առաջին հերթին ապահովել ռիթմային առումով հավասար կատարում։ Առաջին անգամ բատուտա օգտագործեց իտալացի կոմպոզիտոր Ջովաննի դա Պալեստրինան 1564 թվականին; Վերածննդի դարաշրջանում բատուտայով չափ տալը լայն տարածում գտավ․ այն օգտագործում էին ոչ միայն խորհրդային երաժիշտները, այլև եկեղեցական երգչախմբավարները։
Բատուտա օգտագործողների թվում էր նաև ֆրանսիացի կոմպոզիտոր Ժան Բատիստ Լյուլին։ Լյուդովիկոս XIV-ի ապաքինման պատվին գրված Te Deum ստեղծագործության չափ տրման ժամանակ Լյուլին բատուտայով ուժեղ հարվածեց ոտքին։ Վնասվածքը ճակատագրական էր․ մատի թարախաբշտիկի պատճառով կոմպոզիտորի մոտ զարգացավ գանգրենա, որից և մահացավ։
Բատուտայով չափ տալը թույլ էր տալիս պահպանել ռիթմը և տեմպը, սակայն ընդհանրապես չէր արտացոլում դիրիժորության գեղարվեստա-արտահայտչական ասպեկտը։ Բացի այդ դիրիժորական փայտիկի թխկոցը խանգարում էր ունկնդիրներին ընկալել երաժշտությունը։ Այդ պատճառով 18-րդ դարում «աղմկոտ չափ տալու» պրակտիկան իրեն սպառեց։ Նրա հիման վրա առաջացավ ժամանակակից դիրիժորությունը, սակայն ժամանակ պահանջվեց, որպեսզի դիրիժորի ձեռքի շարժումները վերև և ներքև սկսեն ընկալվել անկախ հարվածի ձայնից։ Միայն 19-րդ դարում դիրիժորական փայտիկը դարձավ այնպիսին, ինչպիսին որ այժմ է՝ ոչ մեծ և թեթև, իսկ նրա դերը դարձավ ոչ թե ռիթմի չափ տալը, այլ ժեստի արտահայտչականության ընդգծումը։
Միևնույն ժամանակ Ֆրանսիայում բատուտան պահպանվել է դասական բալետում՝ հետևելով ավանդույթին՝ այն օգտագործում են Փարիզի օպերայի պարի դպրոցի մանկավարժները՝ չափ տալու և աշակերտներին ուղղելու համար։


== Ծանոթագրություններ ==


== Գրականություն ==
Каюков В.А. Дирижёр и дирижирование. — Москва: ДПК Пресс, 2014. — С. 44-46. — 214 с. — ISBN 978-5-91976-055-9
Նյութ

Այն ամենը, ինչ տեսնում ենք մեր շուրջը, նյութ է։ Այն կառուցված է ատոմներից, որոնք կազմում են ավելի մեծ ու համալիր խմբեր, ինչպիսիք են, օրինակ մոլեկուլները (ատոմների հավաքածուները) և բջիջները, որոնցից կառուցված են կենդանի էակները։ Ատոմների ներսում կան նույնիսկ ավելի մանր մասնիկներ, ինչպիսիք են պրոտոններն ու նեյտրոնները, և սա դեռ վերջը չէ, քանի որ դրանք էլ իրենց հերթին պարունակում են ավելի մանր միավորներ։ Մեր մարմինը հիմնականում կառուցված է ընդամենը 4 տեսակի ատոմներից՝ թթվածնից, ածխածնից, ջրածնից և ազոտից։ Սակայն աշխարհաստեղծ գործի համար ընդհանուր առմամբ 100 տեսակի ատոմներ են հարկավոր։ Միացնելով դրանք մենք պատրաստ կլինենք ստեղծելու ցանկացած բան։


== Երկրի նյութը ==
Մեր շուրջբոլորը նյութ է կամ էներգիա։ Օրական մենք օգտագործում ենք հազարավոր նյութեր։ Կարող ենք բաժանել այդ բոլորը կենդանի կամ անկենդան նյութերի։ Չնայած որ երկու դեպքում էլ դրանք կառուցված են ատոմներից, սակայն գործում են տարբեր եղանակներով։ Կենդանի նյութերը մշտապես ինքնանորոգվում են, իսկ անկենդանները միայն այն դեպքում են փոփոխվում, երբ արտաքին ուժն է ստիպում դա անել։


=== Կենդանի նյութը ===
Կենդանի գոյացություններն աճում են և փոփոխվում՝ միջավայրից ներծծելով էներգիա և նյութ։ Դրանք սնուցվում են արևի լույսով, որը զորացնում է բույսերի աճը՝ դրանով իսկ ապահովելով կերի ստեղծումը կենդանիների համար։ Կենդանի աշխարհը հիմնականում կառուցված է չորս տեսակի ատոմներից։ Բույսերի մեջ յուրաքանչյուր բջիջը կառուցված է մոլեկուլների համալիրներից, ինչպիսին է օրինակ բջջանյութը՝ ցելյուլոզան։


=== Անկենդան նյութը ===
Երկիրը հիմնականում քարակերտ է և պարունակում է տասնյակ քիմիական նյութեր, որոնք մարդն օգտագործել է տարբեր կարիքների համար։ Անկենդան նյութը մեր առօրյա առարկաների և նոր գյուտերի հումքն է հանդիսանում։ Անկենդան աշխարհն էլ բույսերի պես կերտված է ատոմներից և մոլեկուլներից։


== Նյութի փոփոխումը ==
Կենդանի աշխարհն անվերջ փոփոխվում է, մինչդեռ անկենդանը նույնն է երևում։ Երբ կենդանի գոյացություններն մեռնում են, ապա կարող են դառնալ մեկ այլ կենդանի գոյացություն։ Հաճախ կենդանի գոյացություններն վերածվում են անկենդանի։

Աշխարհում տեղի ունեցող փոփոխությունների ետևում միշտ առկա է գիտական տրամաբանությունը։ Կարող ենք հասկանալ դա՝ դիտարկելով կենդանի կամ անկենդան գոյացությունների նախորդող և հաջորդող վիճակները՝ ֆիզիկական, քիմիական կամ կենսաբանական փոփոխություններով հանդերձ։
Սառույց + Ջերմություն = Ջուր։
Սա ֆիզիկական փոփոխություն է։ Երբ սառույցը փոխակերպվում է ջրի կամ գոլորշու, տեղի է ունենում տվյալ նյութի ֆիզիկական փոփոխություն։
Ջրածին + Թթվածին = Ջուր։
Սա քիմիական փոփոխություն է։ Ջրածնի և թթվածնի խառնուրդի արդյունքում առաջանում է ջուր. փոփոխվում են սկզբնական նյութերը։
Երկթթու ածխածին + Ջուր + Արևի լույս = Բույսերի աճ։
Սա կենսաբանական փոփոխություն է։ Բույսերը ջուրն օգտագործում են աճի համար. սկզբնական նյութը անհետանում է։


== Աղբյուրներ ==
Գիրք «Գիտելիքների հանրագիտարան»; հեղինակ՝ Շալլա Բրաուն, Դանիել Միլս, Բեն Մորգան ; էջ 190-191; հրտ. «Բուկինիստ»
Ժանա Բերգենդորֆ

Ժանա Բերգենդորֆ (բուլղ. Жана Бергендорф, հոկտեմբերի 20, 1985(1985-10-20), Սոֆիա, Բուլղարիա), բուլղարացի երգչուհի, 2013 թվականի բուլղարական X Factor-ի երկրորդ եթերաշրջանի հաղթող։ «Equinox» խմբի անդամ, նա է ներկայացրել Բուլղարիան Եվրատեսիլ 2018 երգի մրցույթում՝ «Bones» երգով, և զբաղեցրել 14-րդ տեղը։


== Կենսագրություն ==
Ժանա Բերգենդորֆը ծնվել է 1985 թվականի հոկտեմբերի 20-ին Սոֆիայում։ Նա սկսեց երգել վեց տարեկան հասակում։ Երգել է «Врабчета» մանկական վոկալ խմբում։ 2010-2012 թվականներին նա ապրել է Կորեայի Հանրապետությունում։ Վերադառնալով հայրենիք, նա մասնակցել է բուլղարական X Factor-ին (2013), և հեռուստադիտողների 69.9 տոկոս ձայնով դարձել է հաղթող։ Այնուհետև նա կնքեց պայմանագիր «Вирджиния Рекърдс» երաժշտական ընկերության հետ։ 2016 թվականի աշնանը մասնակցել է «VIP Brother 8» ռեալիթի շոուին։


== Երգեր և տեսահոլովակներ ==
2014՝ «Светът е наш»
2014՝ «Самурай»
2014՝ «Играем с теб до края»
2015՝ «Невъзможни сме сами»
2015՝ «Време»
2017՝ «Докрай»
2018՝ «Bones»


== Ծանոթագրություններ ==


== Արտաքին հղումներ ==
Կենսագրությունն ESCKAZ կայքում (ռուս.)
«Equinox» խումբը Eurovision-bulgaria.tv կայքում Archived 2018-03-22 at the Wayback Machine. (բուլղ.)
«Equinox» Բուլղարիայի ազգային հեռուստատեսության կայքէջում (բուլղ.)
X Factor նախագիծ Archived 2016-04-08 at the Wayback Machine.
Պաշտոնական կայքէջ Facebook
Ամելի Սքրամ

Ամելի Սքրամ (նորվ.՝ Amalie Skram, ծննդյան անունը՝ Բերտա Ամելի Ալվեր ֆր.՝ Berthe Amalie Alver, 22 օգոստոսի, 1847, Բերգեն, Նորվեգիա – 15 մարտի, 1905, Կոպենհագեն, Դանիա), դանիա-նորվեգացի գրող։


== Կենսագրություն ==
Ամելի Ալվերը ծնվել է 1847 թվականի օգոստոսի 22-ին Նորվեգիայի Բերգեն քաղաքում։ Նրա ընտանիքում եղել է ևս վեց երեխա։ Երբ Ամելի Ալվերը եղել է 17 տարեկան, նրա հայրը մեկնել է ԱՄՆ, որպեսզի խուսափի ձերբակալությունից։ Ամելի Ալվերին բռնի ամուսնացրել են նորվեգացի պահեստի կապիտան ու գործարանատեր Ավգուստ Մյուլլերի հետ, որ տարիքով բավականին մեծ էր նրանից։ Նրանք միասին ապրել են 13 տարի և ունեցել են երկու որդի։ Ամուսնու դավաճանությունների ու ծաղրանքների պատճառով Ամելի Ալվերն ստացել է հոգեկան խանգարում և մի քանի տարի անցկացրել հոգեբուժարանում։ 1877 թվականին նա ամուսնալուծվել է և որդիների հետ տեղափոխվել Քրիստիանիա։ 1884 թվականին ամուսնացել է դանիացի լրագրող Էրիկ Սքրամի (1847-1923, «Gertrude Coldbjörnsen» (1879) նովելի հեղինակը) հետ և նրա հետ տեղափոխվել Կոպենհագեն։ Նրանք ունեցել են մեկ դուստր։ 1894 թվականին Ամելի Սքրամի հոգեկան հիվանդութունը կրկին սրվել է, ինչի պատճառով նա հայտնվել է Ռոսկիլդեի հիվանդանոցում։ 1900 թվականին Ամելի Սքրամը բաժանվել է Էրիկ Սքրամից։
Ամելի Սքրամը մահացել է 1905 թվականի մարտի 15-ին Կոպենհագենում։
1996 թվականին Նորվեգիայում թողարկվել է Ամելի Սքրամին նվիրված նամականիշ։


== Ստեղծագործություն ==
1882 թվականին Ամելի Սքրամը (Ամելի Մյուլլեր անունով) տպագրել է իր առաջին պատմվածքը՝ «Madam Høiers leiefolk», որ հրատարակվել է Nyt Tidsskrift ամսագրում։
Ամելի Սքրամը հեղինակել է մի շարք վեպեր, որոնք առանձնանում են իր ժամանակի համար համարձակ բովանդակությամբ։ Դրանցում պատկերված գործողությունները ծավալվում են հիմնականում Նորվեգիայում։ Առավել հայտնի են «Կոնստանցիա Ռինգ» (1884), «Ֆրու Ինեե» (1891), «Դավաճանվածը» (1892) ստեղծագործությունները, որոնք նվիրված են ընտանեկան կյանքի խնդիրներին, ինչպես նաև «Մարդիկ Հելեմյուրից» վեպերի շարքը (հատոր I-IV, 1885-1898), որոնցում նատուրալիստական ոճով պատկերված է ընտանիքի վերելքի ու անկման պատմությունը, և քննադատության է ենթարկվում բուրժուական հասարակության բարոյականությունը։ «Պրոֆեսոր Իիերոնիմուս» (1895) և «Սուրբ Յորգենի հիվանդանոցը» (1896) վեպերում Ամելի Սքրամը սկանդինավյան գրականության մեջ առաջին անգամ բարձրացրել է հասարակության ու հոգեկան հիվանդություն ունեցող անձանց փոխհարաբերությունների հարցը, ինչը հասարակական քննարկումների ու վեճերի տեղիք է տվել։ Իր երկրորդ ամուսնու՝ Էրիկ Սքրամի հետ համահեղինակությամբ Ամելի Սքրամը գրել է «Fjäldmennesker» (1889) պիեսը։


== Ծանոթագրություններ ==


== Գրականություն ==
Krane В., Arnalie Skram og kvinneiis problem, Oslo, 1951.
Krane В., Amalie Skrams diktning, Oslo, 1961.


== Արտաքին հղումներ ==
Digitized books and manuscripts by Skram in the National Library of Norway
http://fuv.hivolda.no/prosjekt/fuvmaybr/velkomme.htm Archived 2006-12-05 at the Wayback Machine.
Danish article (դան.)
http://www.hum.uit.no/alm/littvit/forfatter/Skram+Amalie Archived 2007-02-05 at the Wayback Machine.
Բոլշիե Գուսինի

Բոլշիե Գուսինի (ռուս.՝ Большие Гусины), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլլա Լագարինա

Վիլլա Լագարինա (իտալերեն՝ Villa Lagarina), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 3129 մարդ (2008), բնակչության խտությունը՝ 130 մարդ/կմ²։ Զբաղեցնում է 24 կմ² մակերես։ Փոստային ինդեքս՝ 38060։ Հեռախոսային կոդ՝ 0464։


== Կապի տվյալներ ==
Պաշտոնական կայք՝ http://www.comune.villalagarina.tn.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Միշել Բաստոս

Միշել Ֆերնանդես Բաստոս (պորտ.՝ Michel Fernandes Bastos, օգոստոսի 2, 1983(1983-08-02), Պելոտաս, Ռիու Գրանդի դու Սուլ, Բրազիլիա), բրազիլացի ֆուտբոլիստ, կիսապաշտպան, վարձավճարով հանդես է գալիս Ռոմա ֆուտբոլային ակումբում։


== Ակումբային կարիերա ==
Բաստոսը ծնվել է բրազիլական Պելոտաս քաղաքում, որտեղ և սկսել է իր ֆուտբոլային կարիերան տեղի Էսպորտե Պելոտաս ակումբում։ 2001 թվականին Միշելը տեղափոխվում է Հոլանդիա և միանում է Ռոտերդամի Ֆեյենորդին, սակայն հանդես է գալիս թիմի երիտասարդական կազմում։ Հետագայում Բաստոսը վարձավճարով տեղափոխվում է նույն քաղաքը ներկայացնող Էքսելսիոր, որից հետո վերադառնում է Բրազիլիա, որտեղ հանդես է գալիս Ատլետիկո Պարանաենսե, Գրեմիո և Ֆիգերենսե ակումբներում։ Ավելի ուշ Միշելը վերադառնում է Եվրոպա։


=== Լիլլ ===
2006 թվականի հուլիսին Բաստոսը տեղափոխվեց ֆրանսիական Լիլլ, վերջինիս կազմում իր անդրանիկ հանդիպումը անցկացրեց 2006/07 մրցաշրջանում՝ Ռեն ֆուտբոլային ակումբի դեմ, որը ավարտվեց Լիլլի հաղթանակով 2։ 1 հաշվով, Միշելը խաղադաշտում անցկացրեց 65 րոպե Բաստոսը իր առաջին գոլը Լիլլի կազմում խփեց Լանսի դեմ խաղում, իսկ այդ մրցաշրջանը ավարտեց խփելով 3 գնդակ։ Մյուս մրցաշրջանում Միշելը բարձրացրեց սեփական արդյունավետությունը՝ 2007/08 մրցաշրջանում խփեց 8 գնդակ, նա աչքի ընկավ Ռենի, Լիոնի և Լորիենի դեմ խաղերում, ինչը օգնեց Լիլլին բարձրանալ 7-րդ հորիզոնական։


=== Լիոն ===


=== Շալկե 04 ===


=== Ալ Ային ===


=== Ռոմա ===


== Վիճակագրություն ==


=== Միջազգային գոլեր ===


== Նվաճումներ ==
Ֆրանսիայի գավաթակիր՝ 2012


== Արտաքին հղումներ ==
Պրոֆիլը lequipe.fr կայքում
Պրոֆիլը olweb.fr կայքում


== Ծանոթագրություններ ==
Նանդոր Վագներ

Նանդոր Վագներ (հունգ.՝ Nándor Wagner, հոկտեմբերի 7, 1922(1922-10-07), Օրադյա, Ռումինիա - նոյեմբերի 15, 1997(1997-11-15), Mooka, Տոտիգի (պրեֆեկտուրա), Ճապոնիա), հունգարացի քանդակագործ, նկարիչ։


== Կյանք և ստեղծագործություն ==
Նանդոր Վագները ծնվել է Օրադյա քաղաքում (ներկայումս Ռումինիայի կազմում է), ատամնաբույժի ընտանիքում։ Մինչև Երկրորդ համաշխարհային պատերազմը սովորել է Բուդապեշտի գեղարվեստի ակադեմիայում, պատերազմից հետո շարունակել է ուսումը։ Վագների ստեղծագործական կյանքը բաժանվում է երեք փուլերի՝ հունգարական (1945-1956), շվեդական (1956-1969) և ճապոնական (1970-1997)։ Նրա առավել հայտնի գործերից են չժանգոտող պողպատից քանդակները, որոնք ստեղծվել են հեղինակի՝ Շվեդիայում և Ճապոնիայում ապրելու տարիներին։
Նանդոր Վագները և նրա ճապոնուհի կինը՝ Տիյո Վագները, որ նույնպես քանդակագործ էր, հիմնադրել են Համաշխարհային մշակույթի ու զարգացման հետազոտական ինստիտուտը, որը հովանավորում է երիտասարդ տաղանդավոր նկարիչներին։ Նրանք Հունգարիայում հիմնադրել են հումանիտար ժառանգության ակադեմիան, որն աշխատում է 1999 թվականից։
Երկրորդ աշխարհամարտի ավարտից հետո Նանդոր Վագները աշխատել է Բուդապեշտի իր արվեստանոցում և ստեղծել մի շարք խոշոր գործեր՝ «Ողբացող մայրը», բանաստեղծ Աթիլա Յոժեֆի քանդակը, «Corpus Hungaricum» կոմպոզիցիան։ 1955 թվականին ճարտարապետ Զոլկան Ֆարկասդիի հետ «Շատրվան՝ երեք տղաներով» քանդակի համար ստացել է առաջին մրցանակ։ Այդ քանդակը պետք է տեղադրվեր Բուդապեշտի Մարգիտ կամրջի մոտ։
1956 թվականին Հունգարական ապստամբության ժամանակ ընդգրկվել է «Նկարիչների հեղափոխական կոմիտեի» մեջ, որը պաշտպանում էր ապստամբներին։ Երբ խորհրդային զորքերը մտել են Հունգարիա և ճնշել ապստամբությունը, Վագներն ընտանիքի հետ արտագաղթել է Շվեդիա և աշխատանքային արվեստանով բացել Լունդում։ Հենց այս շրջանում էլ նա սկսել է կոմպոզիցիաներ ստեղծել չժանգոտող պողպատից (Լեհ զինվորների ռազմական հուշարձան, «Չորս երեխաների շատրվան», «Ծաղրածու», «Tranås»)։ Նանդոր Վագները ստեղծել է նաև գեղանկարներ, որոնք անվանել է «ֆրեսկոներ թղթի վրա»։ Շվեդայում նա զբաղվել է նաև արդյունաբերական դիզայնով և էրգոնոմիկայով, արտոնագրել է իր տեխնիկական որոշ մտահղացումներ, նկարչություն դասավանդել Լունդի գեղարվեստի ակադեմիայում։ Ակադեմիայում դասավանդելիս էլ ծանոթացել է ճապոնացի ուսանողուհի Տիյո Ակիյամայի հետ, որ հետագայում դարձել է նրա կինն ու ողջ կյանքի ուղեկիցը։
Վագների կյանքի երրորդ փուլն անցել է Ճապոնիայում։ Նրա գեղարվեստական առաջին սրահը բացվել է Մասիկո քաղաքում (Տոտիգի)։ Քանդակագործն սկսել է աշխատել կավով և արդեն 1970 թվականի վերջին ստեղծել իր «Մայր և զավակ» կոմպոզիցիան։ Նանդոր Վագների անունը կապվում է Ճապոնիայում մի շարք խոշոր գործերի ստեղծմանը․ վեցմետրանոց երկու քանդակներ չժանգոտող պողպատից տեղադրվել են Դոսոձինում («Ճանապարհորդների սուրբ հովանավոր») և Տոկիոյի «Նարիտա» միջազգային օդանավակայանում։ Քանդակագործությանը զուգահեռ՝ Վագները ստեղծել է նաև ջրաներկով նկարներ և կերամիկական գեղարվեստական իրեր։ Նշանավոր են նրա «Մետաքսի ճանապարհ» և «32 առարկա» շարքերը (1974-1975)։


== Պատկերասրահ ==

		
		


== Աղբյուրներ ==
Tibor Wehner: Wagner Nándor — The Philosopher Sculptor. Holnap Publishing Co., Ltd. Budapest, 2006. p232


== Արտաքին հղումներ ==
Նանդոր Վագների հիշատակին
Միդիադի գավառակ

Միդիադ, գավառակ Արևմտյան Հայաստանում, Դիարբեքիրի վիլայեթում` Մարդինի գավառում։ Կենտրոնը Միդիադ քաղաքն էր։
Հնում մտել է Վերին (Հայոց) Միջագետքի կազմի մեջ։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ճիզմելի

Ճիզմելի, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Գոթական վեպ

Գոթական վեպ (անգլ.՝ Gothic novel) կամ «սարսափների վեպ», «սև վեպ», ձևավորվել է արևմտաեվրոպական և ամերիկյան գրականության մեջ տասնութերորդ դարի երկրորդ կեսին և տասն տասնիններորդ դարի սկզբին։
Հարուստ է արտասովոր և սարսափազդու պատկերներով՝ բնորոշ մինչռոմանտիզմի շրջանին։ Անգլիայում սկզբնավորվել է Ջորջ Թոբայաս Սմոլեթի «Կոմս Ֆերդինանդ Ֆաթոմի արկածները» (1753 թ.) գրքով։ Առաջին գոթական վեպը համարվում է Հորաս Ուոլփոլի «Օտրանտո դղյակը» (1764 թ.)։ Առավել հետաքրքիր օրինակներ են Օսկար Ուայլդի «Դորիան Գրեյի դիմանկարը» (1891 թ.), Աննա Ռադկլիֆի «Ուդոլֆյան գաղտնիքները» (1794 թ.) և «Իտալացին» (1797 թ.), Մեթյու Գրեգորի Լյուիսի «Վանականը» (1796 թ.), ավելի ուշ՝ Ջոն Պոլիդորիի «Վամպիրը» (1819 թ.)։ Ֆրանսիայում գոթական վեպին հետևել են Ժակ Կազոտը իր «Սիրահարված սատանա» վեպով (1772 թ.), Օնորե դը Բալզակը (վաղ շրջանի ստեղծագործություններում) և ուրիշներ։ Աննա Ռադկլիֆի վեպերը ազդել են Ջորջ Բայրոնի և Վալտեր Սքոթի վրա։ Գոթական վեպը մեծ դեր է խաղացել Եվրոպայում և Ամերիկայում ռոմանտիզմի ձևավորման գործում։
Կոլումբոսի փարոս

Կոլումբոսի փարոս, ճարտարապետական ​​հուշարձան, Դոմինիկյան Հանրապետության գլխավոր տեսարժան վայր։ Գտնվում է երկրի մայրաքաղաք Սանտո Դոմինգոյում։ Փարոսը անվանվել է իսպանացի ծովագնաց Քրիստափոր Կոլումբոսի անունով։
Կոլումբոսի փարոսը կառուցել են 6 տարի՝ շինարարության վրա ծախսելով շուրջ 70 միլիոն դոլար։ Շինարարությունն իրականացվել է 1986-1992 թվականներին։ Հուշարձանի նախագծի մասին առաջին հիշատակմանը հանդիպում ենք շոտլանդացի ճարտարապետ Ջ.Լ.Գլիվի աշխատություններում՝ թվագրված 1931 թվականով։


== Ճարտարապետական ​​առանձնահատկություններ ==
Կառույցը կատարված է խաչի տեսքով և պատրաստված է երկաթբետոնից։ Չափերը՝ բարձրությունը 33 մետր է, լայնությունը՝ 44 մ, երկարությունը՝ 310 մ։ Կողքից այն կարծես բազմաստիճան հնդկական բուրգ լինի, վերևից՝ խաչի նման։ Փարոսի տանիքում տեղադրված են 157 լուսարձակ, որոնք ուղղված են վերև և պրոյեկտում են խաչ։ Լույսի հզոր սյունը տեսանելի է մի քանի տասնյակ կիլոմետր հեռավորության վրա։
Փարոսի պատերին կան մարմարե սալիկներ՝ մեծ ճանապարհորդների խոսքերով, ինչպես նաև մեջբերումներ Հռոմի Պապ Հովհաննես Պողոս Երկրորդից, որը բացել է Փարոսը 1992 թվականին՝ Ամերիկայի հայտնագործման 500-ամյակին։ Փարոսի տարածքում կա նաև պապամոբիլ, իսկ սրահներից մեկում պահվում է պապական կազուլան։ Փարոսի ներսում կա մարմարե դամբարան՝ ըստ հավատալիքի Քրիստափոր Կոլումբոսի աճյունով, որը հսկում է գեղեցիկ սպիտակ համազգեստով պահակախումբը։
Շենքում տեղակայված է նաև այն երկրների փոքր թանգարանը, որոնք ֆինանսական մասնակցություն են ունեցել փարոսի կառուցմանը։


== Պատկերասրահ ==

		
		
		
		
		
		
		


== Արտաքին հղումներ ==
Маяк Колумба :: Видео тур ՅուԹյուբում


== Ծանոթագրություններ ==
Զելյոնի Յար (ավան, Նիկոլաևի շրջան)

Անվան այլ կիրառումների համար տե՛ս՝ Զելյոնի Յար (այլ կիրառումներ)Զելյոնի Յար (ուկրաիներեն՝ Зелений Яр), ավան Ուկրաինայի Նիկոլաևի մարզի Նիկոլաևի շրջանում։
2001 թվականի տվյալներով Զելյոնի Յար ավանում բնակվում էր 820 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (154301-154400)

Աստերոիդների ցանկ (154201-154300)  • Աստերոիդների ցանկ  • Աստերոիդների ցանկ (154401-154500)
 Աստերոիդների ցանկ (154201-154300)  • Աստերոիդների ցանկ  • Աստերոիդների ցանկ (154401-154500)
Մատու Գրոսու նահանգի հյուսիսարևելյան մարզ

Մատու Գրոսու նահանգի հյուսիս-արևելք (պորտ.՝ Mesorregião do Nordeste Mato-Grossense) վարչական մեզոշրջան Բրազիլիայում, մտնում է Մատու-Գրոսու նահանգի մեջ։ Բնակչությունը կազմում է 265 367 մարդ՝ ըստ 2006 թվականի տվյալների։ Զբաղեցված տարածքը 177 330,073 կմ²։ Բնակչության խտությունը 1,5 մարդ/կմ²։


== Վիճակագրություն ==
Համախառն ներքին արտադրանքը կազմել է 1 860 736 272,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 509.02 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,703
Աղվան Բաբայան

Աղվան Նահապետի Բաբայան (ապրիլի 10, 1919(1919-04-10) կամ նոյեմբերի 5, 1919(1919-11-05), Թառաթումբ, Շարուր-Դարալագյազի գավառ - հունվարի 17, 1992(1992-01-17), Երևան, Հայաստան (այլ տվյալներով՝ 7 հունիսի, 1921 կամ 5 նոյեմբերի, 1919), գ. Թառաթումբ (այժմ՝ ՀԽՍՀ Եղեգնաձորի շրջանում) - 17 հունվարի, 1992, Երևան), Խորհրդային Միության հերոս (մարտի 24, 1945), ավագ լեյտենանտ։
1939 թվականին ավարտել է Երևանի մանկավարժական տեխնիկումը և աշխատանքի անցել շրջանի Խաչիկ գյուղի յոթնամյա դպրոցում։ 1940 թվականի հունվարին Բաբայանը անցնում է պարտադիր զինվորական ծառայության։
Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների սկզբին մասնակցել է Բելայա–Ցերկով ու Օստյոր քաղաքների (Ուկրաինա) պաշտպանությանը և գերվել վիրավոր վիճակում։ Երկու ամիս հետո 1942 թվականի դեկտեմբերին ընկերների հետ փախել է համակենտրոնացման ճամբարից և միացել կարմիր բանակի զորամասերին։ 1943–1944 թվականներին մասնակցել է Դոնբասի, Ղրիմի ազատագրմանը, 1945 թվականին՝ Քյոնիգսբերգի գրավմանը։ Խորհրդային Միության հերոսի կոչման արժանացել է Սևաստոպոլի ազատագրման մարտերում ցուցաբերած արիության համար։ ԽՄԿԿ անդամ 1944 թվականից։ 
Պարգևատրվել է Լենինի, Կարմիր դրոշի, «Հայրենական պատերազմի» 1-ին աստիճանի, Կարմիր աստղի շքանշաններով և մեդալներով։


== Ծանոթագրություններ ==
Կիուզա Սկլաֆանի

Կիուզա Սկլաֆանի (իտալերեն՝ Chiusa Sclafani)՝ կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 3293 մարդ, բնակչության խտությունը կազմում է 58 մարդ/կմ²։ Զբաղեցնում է 57 կմ² մակերես տարածք։ Փոստային ինդեքսն է՝ 90033։ Հեռախոսային կոդը՝ 00091։
Կոմունայի հովանավորն է Սուրբ Նիկողայոս Զմյուռնացի հրաշագործը։ Տոնը նշվում է դեկտեմբերի 6-ին։


== Ծանոթագրություններ ==
Աստիճանացանց

Աստիճանացանց՝ քարտեզի (գլոբուսի) վրա միջօրեականների ու զուգահեռականների հատումից առաջացած ցանց։ Աշխարհագրական քարտեզը և գլոբուսը, պատած են նուրբ ցանցով։ Դա երկրի աստիճանացանցն է։ Այն կազմված է միջօրեականներից և զուգահեռականներից, որոնք բաժանված են աստիճանների։ Միջօրեականները հատվում են Երկրի բևեռներում՝ Հյուսիսային բևեռում և Հարավային բևեռում։ Բոլոր միջօրեականները նույն երկարությունն ունեն։ Ըստ միջօրեականների որոշում են տվյալ վայրի աշխարհագրական երկայնությունը։ Զուգահեռականները «գոտևորում» են Երկիրը։ Ի տարբերություն միրջօրեականների, դրանք չեն հատվում և ունեն տարբեր երկարություն․ որքան հեռու են բևեռներից, այնքան երկար են։ Ամենաերկար զուգահեռականը կոչվում է հասարակած և ունի 40075160 կմ երկարություն։ Հասարակածը հավասար հեռավորության վրա է գտնվում բևեռներից և երկիրը բաժանում է Հյուսիսային ու Հարավային կիսագնդերի։
Լոնդոնում գտնվող Գրինվիչի աստղադիտարանով անցնող միջօրեականը գիտնականներն ընդունում են որպես սկզբնական միջօրեական (0°)։ Դրանից են սկսում միջօրեականների հաշվարկը։ Ըստ միջօրեականների որոշում են տվյալ վայրի աշխարհագրական երկայնությունը։ Գրինվիչի միջօրեականից արևելք ընկած բոլոր վայրերն ունեն արևելյան երկայնություն, իսկ արևմուտք ընկածները՝ արևմտյան երկայնություն։
Զուգահեռականների հաշվարկը կատարվում է հասարակածից։ Ըստ զուգահեռականների որոշում են տվյալ վայրի աշխարհագրական լայնությունը։ Երկրի մակերևույթի՝ հասարակածից հյուսիս գտնվող բոլոր կետերն ունեն հյուսիսային լայնություն, հարավ գտնվողները՝ հարավային լայնություն։ Լայնություններն ու երկայնություններն աշխարհագրական կոորդինատներ են, որոնք որոշում են կետերի դիրքը Երկրի մակերևույթի վրա։


== Ծանոթագրություններ ==
Եկատերինովկա (Մատվեևո-Կուրգանսկի շրջան)

Անվան այլ կիրառումների համար տե՛ս՝ Եկատերինովկա (այլ կիրառումներ)Եկատերինովկա (ռուս.՝ Екатериновка), գյուղ Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Եկատերինովսկի գյուղական համայնքի վարչական կենտրոնն է։